paragraph_text: Wasco Indijanci sjedilački su narod koji je živio od ribolova (nekoliko vrsti lososa, jegulja i sl.), i kopanja jestivog korijenja. Losos se hvatao u proljeće i jesen mrežama i kopljima, dok su sitniju ribu lovili udicama i košarama. Ribarske stanice bile su privatno vlasništvo. Lososovo meso Indijanci spremali i za zimu, a ta riba bila je i važan artikl za trgovinu s drugim plemenima. Konzervirat su znali i bobice koje su sušili i također spremali za zimski period, kad je najviše prijetila glad.